ระเบียบกรมศิลปากรระเบียบกรมศิลปากรฉบับที่ ๔ พ.ศ. ๒๕๐๔ว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักร อาศัยอำนาจตามความในมาตรา ๒๒แห่งพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ.๒๕๐๔ อธิบดีกรมศิลปากร กำหนดคำขอรับอนุญาตส่งหรือนำโบราณวัตถุหรือศิลปวัตถุออกนอกราชอาณาจักรและใบอนุญาตให้ส่งหรือนำโบราณวัตถุหรือศิลปวัตถุออกนอกราชอาณาจักรดังต่อไปนี้ข้อ ๑ ระเบียบนี้เรียกว่า ระเบียบกรมศิลปากรฉบับที่ ๔ พ.ศ. ๒๕๐๔ ว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรข้อ ๒[๑] ผู้ใดประสงค์จะส่งหรือนำโบราณวัตถุหรือศิลปวัตถุออกนอกราชอาณาจักรให้ยื่นคำขอรับอนุญาตตามแบบท้ายระเบียบนี้ ณ กองพิพิธภัณฑสถานแห่งชาติ กรมศิลปากรเป็นเวลาล่วงหน้าก่อนวันส่งหรือนำออกนอกราชอาณาจักรไม่น้อยกว่า ๕ วันเว้นแต่มีกรณีรีบด่วนเป็นพิเศษ อาจพิจารณาคำขอรับอนุญาตน้อยกว่ากำหนดนี้ก็ได้และต้องนำวัตถุที่จะส่งหรือนำออกนอกราชอาณาจักรมาให้ตรวจ ณกองพิพิธภัณฑสถานแห่งชาติ กรมศิลปากรข้อ ๓[๒] โบราณวัตถุหรือศิลปวัตถุที่ขอรับอนุญาตส่งหรือนำออกนอกราชอาณาจักรต้องมีรูปถ่ายขนาดกว้างหกเซนติเมตร ยาวเก้าเซนติเมตร สองชุดแนบมาพร้อมกับคำขอรับอนุญาต ถ้าวัตถุที่ขอรับอนุญาตคราวเดียวกันมีจำนวนหลายชิ้นแต่ลักษณะ ชนิด และขนาดของวัตถุไม่เหมือนกันจะใช้รูปถ่ายรวมเป็นหมู่ขนาดโปสต์การ์ดสองชุดก็ได้แต่ชุดหนึ่งต้องไม่เกินห้าชิ้น ถ้าวัตถุที่ขอรับอนุญาตคราวเดียวกันมีจำนวนหลายชิ้นมีลักษณะ ชนิดและขนาด ของวัตถุเหมือนกันทุกชิ้นจะใช้รูปถ่ายวัตถุไว้ในรูปถ่ายและคำขอรับอนุญาตเว้นแต่วัตถุชิ้นเล็กขนาดกว้างยาวไม่เกินสองเซนติเมตรหรือเศษของวัตถุที่มีคุณค่าน้อยในทางศิลป ประวัติศาสตร์ หรือ โบราณคดีจะถ่ายรวมเป็นหมู่ในภาพ ขนาดกว้างเก้าเซนติเมตร ยาวสิบสี่เซนติเมตรก็ได้แต่ต้องให้เห็นภาพของวัตถุได้ชัดเจนข้อ ๔[๓] โบราณวัตถุหรือศิลปวัตถุที่ได้รับอนุญาตแล้วจะต้องมีตราตะกั่วรูปพระคเณศผูกติดกับวัตถุและมีใบอนุญาตของอธิบดีกรมศิลปากรกำกับวัตถุนั้นจึงจะส่งหรือนำออกนอกราชอาณาจักรได้ข้อ ๕[๔] ใบอนุญาตให้มีอายุใช้ได้หกสิบวันนับแต่วันที่ออกให้ถ้าพ้นกำหนดนี้แล้วให้ถือว่าหมดอายุหากมีความประสงค์จะส่งหรือนำออกนอกราชอาณาจักรต่อไปต้องยื่นเรื่องราวขออนุญาตใหม่ผู้ลงนามอนุญาตอาจเขียนข้อความและลงนามอนุญาตต่อในใบอนุญาตฉบับเดิมนั้นก็ได้ทั้งนี้ ให้อนุญาตต่อได้อีกไม่เกินสองครั้ง ครั้งละสามสิบวันและต้องเสียค่าธรรมเนียมตามปกติข้อ ๖ถ้าไม่สามารถนำโบราณวัตถุหรือศิลปวัตถุมาให้ตรวจเพื่อออกใบอนุญาต ณที่ทำการกองโบราณคดี เพราะเหตุเป็นของหนักหรือเป็นของแตกหักง่าย หรือวัตถุนั้นอยู่นอกจังหวัดพระนครและธนบุรีผู้ขอรับอนุญาตประสงค์จะให้ไปตรวจ ณ สถานที่เก็บวัตถุนั้น อธิบดีอาจพิจารณาสั่งให้เจ้าหน้าที่ไปตรวจเป็นกรณีพิเศษก็ได้แต่ผู้ขอรับอนุญาตจะต้องจัดพาหนะรับส่งและจ่ายเบี้ยเลี้ยงให้ตามระเบียบราชการข้อ ๗โบราณวัตถุหรือศิลปวัตถุที่ขอรับอนุญาตส่งหรือนำออกนอกราชอาณาจักร ถ้าอธิบดีพิจารณาเห็นว่าเป็นของชั้นดีควรสงวนไว้ในประเทศไม่อนุญาตให้ส่งหรือออกนอกราชอาณาจักร ในกรณีเช่นนี้เจ้าหน้าที่มีอำนาจถ่ายรูปวัตถุ จดรายการที่จำเป็น และผู้ขอรับใบอนุญาตจะต้องแจ้งนามเจ้าของภูมิลำเนาถิ่นที่อยู่ของเจ้าของหรือผู้ครอบครองตลอดจนสถานที่เก็บรักษาโบราณวัตถุนั้นให้ใช้ระเบียบนี้ตั้งแต่วันที่ ๒๘กันยายน ๒๕๐๔ เป็นต้นไป[๕]ให้ไว้ ณ วันที่ ๒๘ กันยายน ๒๕๐๔ธนิตอยู่โพธิ์อธิบดีกรมศิลปากร[เอกสารแนบท้าย]๑.แบบขอรับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักร๒. บัญชีโบราณวัตถุหรือศิลปวัตถุ๓.ใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักร(ดูข้อมูลจากภาพกฎหมาย)ระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรฉบับที่ ๕ (พ.ศ. ๒๕๑๓)[๖]ระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรฉบับที่ ๗ (พ.ศ. ๒๕๒๑)[๗]ระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุ ออกนอกราชอาณาจักรฉบับที่ ๑๐ (พ.ศ. ๒๕๓๐)[๘]ข้อ ๔ ให้ผู้อำนวยการกองพิพิธภัณฑสถานแห่งชาติเป็นผู้รักษาการให้เป็นไปตามระเบียบนี้ปาจรีย์/ผู้จัดทำ๒๙ พฤศจิกายน ๒๕๔๙[๑]ข้อ ๒ แก้ไขเพิ่มเติมโดยระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรฉบับที่ ๗ (พ.ศ. ๒๕๒๑)[๒]ข้อ ๓ แก้ไขเพิ่มเติมโดยระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรฉบับที่ ๗ (พ.ศ. ๒๕๒๑)[๓]ข้อ ๔ แก้ไขเพิ่มเติมโดยระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุออกนอกราชอาณาจักรฉบับที่ ๕ (พ.ศ. ๒๕๑๓)[๔]ข้อ ๕ แก้ไขเพิ่มเติมโดยระเบียบกรมศิลปากรว่าด้วยการขออนุญาตส่งหรือนำโบราณวัตถุหรือศิลปวัตถุ ออกนอกราชอาณาจักรฉบับที่ ๑๐ (พ.ศ. ๒๕๓๐)[๕]ราชกิจจานุเบกษา เล่ม ๗๘/ตอนที่ ๗๗/ฉบับพิเศษ หน้า ๓๔/๓๐ กันยายน ๒๕๐๔[๖]ราชกิจจานุเบกษา เล่ม ๘๗/ตอนที่ ๑๒/หน้า ๕๕/๑๗กุมภาพันธ์ ๒๕๑๓[๗]ราชกิจจานุเบกษา เล่ม ๙๕/ตอนที่ ๙๐/ฉบับพิเศษ หน้า ๓๕/๓๐ สิงหาคม๒๕๒๑[๘]ราชกิจจานุเบกษา เล่ม ๑๐๔/ตอนที่ ๑๘๒/ฉบับพิเศษ หน้า ๑/๑๑ กันยายน๒๕๓๐